Welkom by Nories
NOrie matriekafskeid 2018
Hoërskool Noordheuwel is 'n skool waar uitnemendheid sy eie resies hardloop en waar almal passievol en dinamies na hoër hoogtes streef.
Die hoërskooljare is belangrike vormingsjare, waartydens talente en vaardighede ontwikkel en geslyp word. Geestelike en kreatiewe horisonne word hier verbreed. in 'n poging om gelukkige jongmense tot gelukkige, selfstandige volwassenes te transformeer.
Benewens moderne tegnologie in die klaskamers, word geriewe van hoogstaande gehalte oral op die terrein benut om leerders se potensiaal maksimaal te ontgin. Personeel is deeglik daarvan bewus dat 'n klaskamer slegs 'n struktuur met vier mure daaromheen is - MET HUL TOEKOMS DAARBINNE. Hulle is gemotiveerd en toegewyd om 'n verskil in die jongmense se lewens te maak, sodat hulle na 'n blink toekoms kan uitsien.
Akademie is ons prioriteit. Sport ons passie en Kultuur ons trots.
Dr JAC Fourie
Maandag tot Vrydag 07:25 - 14:00. Vir volledige inligting oor skoolbywoning, lees meer onder skoolreëls.
Die Departement van Onderwys se aanlyn registrasies vir 2019 open op Maandag 16 April 2018 en sluit op 28 Mei 2018 vir voornemende Graad 8's. Meer inligting rondom registrasie en belangrike datums vir 2019, soos bv. inligtingsaand en opedag sal onder Nuwe Nories bekend gemaak word. ‘Aansoek om toelating’ dokumentasie wat by die skool of op die webblad beskikbaar is, kan voltooi word en dien as aanvullende inligting tot die amptelike aanlyn registrasie.
Toelating is streng onderhewig aan die beskikbaarheid van benutbare akkommodasie en personeel soos deur die onderwysbeleid bepaal.
Hoërskool Noordheuwel bedien verskeie busroetes teen 'n koste. Vervoer na afloop van oefening van buitemuurse aktiwiteite om 17:00 is ook beskikbaar. Enige navrae i.v.m. busse word deur Me Rina Steyn - 011 954 1032 (uitbreiding 237) hanteer. Vir kostes en volledige inligting, lees meer onder finansies.
Noordheuwel se eie klerewinkel, is daagliks oop gedurende die skoolkwartaal vanaf 6h45 tot 14h30. Kontak Engela Briedenhann (011) 954-0594 / 083-644-7344 of Liza Smith 072-108-3670 vir pryse of kwotasies, of vir volledige inligting, lees meer onder klerewinkel
Noordheuwel het 'n beperkte aantal sluitkassies beskikbaar in twee verskillende groottes, nl. gewoon en sportsluitkassies wat teen 'n jaarlikse fooi gehuur kan word. Vir koste en meer inligting, lees meer onder finansies.
Die MySchool MyVillage fondsinsamelingsprogram samel fondse in vir skole. HS Noordheuwel gebruik hierdie fondse vir projekte soos die uitbreiding van die Nories@Work lokaal waar leerders hul huiswerk kan doen. Om 'n ondersteuner te word, moet jy registreer by MySchool en 'n skool kies om te ondersteun. MySchool kaarthouers kan voordeel trek uit verskeie spesiale aanbiedinge en aflsag. Kaarthouers is outomaties deel van Woolworths se WRewards program, kry R40 afslag op elke GetAhead of MathPro sagteware item en eksklusiewe afslag by Altech Netstar.Jy kan aanlyn registreer, 'n kaart by jou plaaslike Woolworths kry, of die skool kontak. Dit is vinnig en maklik!
Die D6 Schools Communicator stel jou in staat om daagliks die jongste nuus, veranderinge in die Norie Dagboek en belangrike dokumente, soos toetsroosters te ontvang op jou rekenaar of op jou foon. Om die D6 Communicator af te laai en te installeer, druk hier.
Vir meer inligting oor spesifieke sake, kry die relevante kontaknommers hier.
Onderriggeld word jaarliks bepaal en is maandeliks vooruitbetaalbaar voor die 7de van die maand. Die totale bedrag moet nie later nie as die begin van Desember inbetaal wees. Die eerste betaling vir die nuwe jaar is betaalbaar voor die skool open in Januarie.
Indien die totale bedrag voor 31 Maart 2018 betaal word, ontvang u 'n korting van R1300. Debietordervorms is by die kantoor beskikbaar.
Tak: ABSA Krugersdorp
Kwitansies word voorsien.
Het jy enigiets wat jy voel nuuswaardig is? Wil jy graag op hoogte bly van wat daagliks gebeur by Nories? Volg ons op Facebook!
Matrieks 2017: Toppresteerders
9 onderskeidings en Admaths nasionale toppresteerder
Hoërskool Noordheuwel bied ‘n skool waar uitnemendheid sy eie resies hardloop, daar ‘n passie is om voluit te lewe en waar veilige en gelukkige leerders hulself kan tuismaak
Volgens die nuutste riglyne van die Departement van Onderwys moet ouers ook nou aanlyn registreer. Lees meer oor toelatingsvereistes en prosedures by "Nuwe Nories"
Gr 8 Inskakelings-
Geen “ontgroening” vind plaas nie.'n Vooraf beplande inskakelingsprogram word gedurende die eerste week van die nuwe jaar deur die gr. 8-leerders gevolg. Dit word afgesluit met ‘n Gr 8-konsertproduksie wat die ouers kan bywoon.
Opedae en Roadshow
Jy kan videos van ons jaarlikse "roadshow" na die laerskole in die omgewing sien en nuus kry oor ons volgende opedag op die "Nuwe Norie" blad.